NaiveNeuron/SloPal huggingface dataset:
Matej, Ondrej, poslanec NR SR (2011-11-30):
Ďakujem. Pán predsedajúci, dajte, prosím, hlasovať o mojom pozmeňujúcom návrhu.
P. Hrušovský, predseda NR SR: (2002-11-19):
(Hlasovanie.) Prítomných je 128 poslancov, za návrh 78, proti 36, zdržalo sa 10, nehlasovali 4. Konštatujem, že návrh sme schválili. Panie poslankyne, páni poslanci, zvolávam poslanecké grémium do rokovacej miestnosti poslaneckého grémia. Budeme pokračovať o 14.30 hodine. Prosím všetkých členov poslaneckého grémia, aby sa dostavili na rokovanie. (Prerušenie rokovania o 14.05 hodine.) (Pokračovanie rokovania o 14.41 hodine.)
Bugár, Béla, podpredseda NR SR (2011-02-11):
Pán poslanec Dostál.
Vašečka, Richard, poslanec NR SR (2016-06-14):
Ďakujem za slovo. Chcem poďakovať, kolegovia aj v poslaneckom poslaní, aj v učiteľskom, za jeho prejav, za vysvetlenie, dôkladné vysvetlenie mnohých vecí. Ja to chcem len doplniť takým, praktickou skúsenosťou. Keď som začínal tu v parlamente, tak som pred, na začiatku minulého volebného obdobia tak som mával výplatnou páskou, kde bola suma okolo 500 eur v čistom. Teraz som si dával prerátať, že keby som sa vrátil do školstva, tak tá suma by bola okolo 600 eur v čistom. Ja som inak človek vďačný a spokojný a nesťažujem sa. A ak bojujeme spolu s ďalšími kolegami za vyššie platy pre učiteľov, tak chcem zdôrazniť, že to nie je preto, aby sme zvýšili sociálny status alebo životný, životnú úroveň nejakej skupiny obyvateľstva na úkor nejakej inej. Ak hovoríme o zvýšení platov učiteľom, tak hovoríme o investícii do školstva, o investícii do budúcnosti, o investícii do detí. Ja sa teraz pozerám, okrem toho, že som pôvodným povolaním učiteľ, na to viac ako rodič, otec, pretože pre mňa je dôležité, s kým budú moje deti tráviť celé hodiny v škole, aby to boli kvalitní ľudia. A ak kvalitu vyžadujeme a očakávame, že učiteľstvo bude poslanie, tak treba túto kvalitu aj oceniť, aby tí ľudia naozaj nemuseli niekam odchádzať a aby sa nemuseli obzerať po iných veciach, ale aby tie osoby, ktoré s našimi deťmi strávia najviac času, aby to boli ľudia kvalitní a kvalitne ocenení. Takže nejde len o to, aby sa prilepšilo niekoľkým desiatkam tisícom zamestnancov, teda učiteľov, ale o to, aby sa pohla dopredu celá naša spoločnosť, aby to malo pozitívny vplyv, dopad na státisíce detí, ktoré navštevujú školy, na státisíce rodín a na našu budúcnosť. Ďakujem.
B. Bugár, podpredseda NR SR: (2005-05-25):
(Hlasovanie.) Prítomných 136 poslancov, za návrh 36, hlasovania sa zdržalo 99, nehlasoval 1. Ani tieto body sme neschválili.
Sulík, Richard, predseda NR SR (2011-03-30):
Ďakujem vám pekne, pán poslanec Číž. Pani poslankyňa Tkáčová.
Šrobová, Veronika, poslankyňa NR SR (2024-02-01):
Ďakujem, pán Hlina, za váš zaujímavý a ľudský príspevok do debaty. Ja sa vždy teším, keď idete rozprávať a áno, vie to odľahčiť túto už dosť vážnu situáciu teda. Ako ste spomínali, táto trojmesačná debata, ktorá tu trvá už 16 dní, je vlastne debata o veľkej novele Trestného zákona, ktorá ale už mala platiť vyše dvoch týždňov, od 15. januára, a vďaka práci opozície neplatí. A aj vďaka tlaku ľudí v uliciach a na námestiach ešte neplatí. A teraz príde Robert Fico s tým, že otestovali sme si opozíciu, a teraz idú túto novelu opraviť. Obvinený poslanec Tibor Gašpar prišiel s pozmeňovacím návrhom, ktorý túto pôvodnú novelu rieši len kozmeticky. A teraz ja tak sarkasticky poviem, že no my sa máme, že my sa máme, že poslanec si vie ušiť na seba amnestiu a potom ju tu valcom pretláčať v parlamente. Táto novela okrem iného teda rieši aj premlčacie lehoty, ako ste vy spomínali, a už teraz aj z praxe vieme, že vyšetrovanie tých závažných trestných činov alebo tej závažnej ekonomickej trestnej činnosti trvá veľmi dlho, pretože to je komplexné, rozsiahle, a sú to organizované skupiny, ktoré tu boli spomínané, a jednoducho trvá to už teraz roky s tými kapacitami v polícii, ktoré máme, a zároveň do toho všetkého ešte vláda alebo teda minister plánujú ešte aj riešiť tieto, znižovať tieto kapacity v polícii a rušiť jednotlivé zložky polície, že tu už naozaj, naozaj, súdny človek, alebo človek, ktorý žije poctivo, sa tej spravodlivosti nedomôže už vôbec. Takže ďakujem vám veľmi pekne ešte raz a teším sa dnes na proteste v Mikuláši.
Grendel, Gábor, poslanec NR SR (2023-12-13):
Tak keďže zaznelo aj moje meno, tak chcel by som len zareagovať, že tiež to nebolo nič osobné na vás, pán podpredseda, a pokiaľ ide o ten návrh, že poriešme to na grémiu, no, ja som namietal proti tomu, že je predĺžené rokovanie do ôsmej aj to, že je skrátená tá prestávka medzi predpoludňajšou a popoludňajšou časťou na hodinu. Toto som na grémiu namietal aj s pánom predsedom klubu z SaS s pánom Gröhlingom, aj kolegovia z KDH a PS boli v zásade proti, ale aj tak nás koalícia prehlasovala, takže na grémiu toto, tú moju časť minimálne som riešil pred schôdzou a neuspel som. Čiže za seba nevidím zmysel v tom, aby som to opakovane skúšal.
Paška, Pavol, predseda NR SR (2013-10-29):
(Hlasovanie.) 139 prítomných, 84 za, 1 proti, 54 sa zdržalo. Tieto body sme schválili.
Šefčík, Marek, poslanec NR SR (2020-07-14):
Ďakujem za slovo. Najskôr ľudia nadávali, že sme uzavreli hranice, že boli problémy. Ja som z pohraničnej oblasti a tam to také bolo. Ale tým, že sme to uzavreli, ochránili sme životy, zdravie nášho obyvateľstva. Potom sa situácia uvoľnila a, Peťo, tak ako si ty hovoril, nejakého kamaráta z Dubaja ako príklad, tak ja poviem tiež príklad, o ktorom vlastne všetci vieme. Hovoril som s jedným primátorom z východného Slovenska a ten mi povedal, vtedy, keď to bolo uvoľnené, áno, máme ďalšie ohniská nákazy, robte niečo, pretože, pretože mám avízo, že ešte má sa vrátiť práve z Anglicka asi 150 našich občanov. Takže teraz sa snažíme robiť niečo a niekomu to zase nevyhovuje. Čiže je úplne jedno, čo robíme, netreba si všímať tú druhú stranu, ktorá nás neustále kritizuje, treba robiť veci z presvedčenia, dobre pre ľudí, pre občanov. Ďakujem.
Blanár, Juraj, podpredseda NR SR (2022-09-30):
Pán spravodajca, dobre som započul, že tlač 1117?
J. Brocka, poslanec: (2009-10-28):
Pán kolega, veď tá kauza mohla skončiť. Vy tu hovoríte, že my manipulujeme s argumentmi, že raz, keď sa nám hodilo, tak argumenty Úradu pre verejné obstarávanie, potom NKÚ. Nie, pán kolega. Nám stačilo pri nástenkovom tendri ešte pri jeho predchodcovi, že bol uverejnený na nástenke. Na zamknutej chodbe. A vy ste to mali za súlad so zákonom. Preto sme odvolávali... Pán kolega, keď sme odvolávali prvýkrát ministra Štefanova, tak už sme mali ďalšie informácie. Už sme vedeli o škandalóznych predražených cenách – logo, reklama, právne služby, to bolo nehorázne. My sme ešte nevedeli, že záver bude ten, že čistá strata bude 360 mil. To my až dnes, teraz argumentujeme tým, že čistá strata pre Slovensko je takáto horibilná suma a za ňu nesie zodpovednosť aj vami menovaný minister. Pán kolega, o čom chcete presvedčiť Slovensko? Veď vám sa nedarí presvedčiť ani vašich vlastných koaličných partnerov!
Danko, Andrej, podpredseda NR SR (2023-12-15):
Skúste ísť na právne oddelenie. S reakciou na faktické pán poslanec Gröhling. (Potlesk.)
Blaha, Ľuboš, podpredseda NR SR (2023-12-12):
Pán poslanec Tomáš Szalay, nech sa páči.
Laššáková, Jana, podpredsedníčka NR SR (2013-03-25):
Pán poslanec, zaujmite miesto určené pre navrhovateľov. A dávam slovo poslancovi, spravodajcovi, ktorého určil navrhnutý gestorský výbor pre kultúru a médiá, poslancovi Pavlovi Abrhanovi. Nech sa páči, pán poslanec.
B. Bugár, podpredseda NR SR: (2005-01-20):
Pani navrhovateľka, pani predsedníčka, chcete sa vyjadriť v rozprave? Áno. Nech sa páči, máte slovo. V. Agócs, predsedníčka Rady pre vysielanie a retransmisiu: Ďakujem pekne za slovo. Pokiaľ ide o vystúpenie pani poslankyne Tóthovej, žiada, aby sme za rok 2004 dali dodatok. Ten dodatok, ktorý sme vám predložili, bol za rok 2003. Všetko, o čom ona hovorila, bude obsahovať naša správa o stave vysielania a o činnosti rady za rok 2004, ktorú podľa zákona musíme Národnej rade predložiť do konca marca. Takže všetko, čo od nás žiadate, pani poslankyňa, bude obsahovať nová správa za rok 2004, pretože dnes hovoríme o správe za rok 2003. Čítam vaše články, súhlasím s vami, ale – a tu hneď prejdem k odpovedi pani poslankyni Muškovej, ktorej ďakujem, že upozornila na naše závažné problémy. Skutočne je to tak, že na mediálnom trhu sme všetci svedkami veľmi negatívnych javov. Naša kancelária podľa uznesenia vlády má maximálne možnosť zamestnať 30 ľudí. Len na porovnanie: V Budapešti v kancelárii rady pracuje 130 ľudí, je to dvakrát tak veľká krajina, ako sme my. V Česku je tiež omnoho viac zamestnancov kancelárie rady, ako je u nás. Napriek tomu už teraz uvažujeme ustanoviť osobitné oddelenie pre sťažnosti, pretože našťastie verejnosť vníma všetky tie negatívne javy, čoho svedkom je aj štatistika, ktorú tiež bude obsahovať naša nová správa. Ale už teraz vám oznámim, že za rok 2004 sťažnosti v počte narástli o 88 %. Voči vysielaniu Slovenskej televízie počet sťažností narástol o 270 %, v prípade Markízy je to o 5 % a v prípade televízie JOJ o 100 %. Takže tých sťažností je toľko veľa, že kapacitne popri našej klasickej práci už pomaly nezvládajú naši zamestnanci v kancelárii rady. Azda keď bude osobitné oddelenie len pre sťažnosti, niečo pomôže na situácii. Ale vnímame všetko, monitorujeme, čo len kapacitne stíhame. Ale hovorím, bolo by dobré, keby sme mohli prijať aspoň troch-štyroch ďalších zamestnancov len na prešetrenie týchto veľmi opodstatnených sťažností, lebo väčšina je sťažnosť na nedodržanie § 20, to je ochrana maloletých, aj § 19. A ja veľmi pevne verím, že keď prerokujete správu o činnosti rady za rok 2004, bude väčší priestor aj na rozpravu a vtedy hádam môžeme aj vecnejšie pristúpiť k prerokovaniu problematiky kapacita kancelárie rady. Ďakujem vám za pozornosť.
Ježík, Jozef, poslanec NR SR (2019-12-03):
Ďakujem. Pán predsedajúci, dajte, prosím, hlasovať o tom, že Národná rada prerokuje uvedený návrh ústavného zákona v druhom čítaní.
Kuffa, Štefan, poslanec NR SR (2012-12-13):
Začnem od kolegu Novotného, nestihnem asi na všetkých kolegov reagovať. No nič nové si mi nepovedal. Príď sa pozrieť do Žakoviec, tak tam uvidíš reedukačné centrum, kde práca je jedným z terapeutických prostriedkov. Ale ty si ma nepočúval, tak ako si to povedal, lebo si vyrušoval tam, ale mne to nevadilo. (Smiech v sále.) Aj tých väzňov som tam spomenul. Áno, tam je práca, kedy jednoducho sa nerešpektuje a musíš. Aj v Žakovciach, keď sa raz staneš, Vilo, bezdomovcom, aj ty budeš zaradený do systému, nebudeš smieť piť alkohol, žiadne návykové látky a budeš musieť pracovať. Musieť pracovať. Ale keď nebudeš chcieť pracovať, no tak tam nebudeš môcť byť. Takže to mi nemusíš tu dávať školenie o tom, že tá práca má výchovný moment, určite áno, ale si ma nepochopil, ale si nedával pozor. K tým fyzickým trestom, áno, tiež je to také nepochopené, ale ja tak hovorím, je vždy lepšie, ak toto dieťa vyrastie s výpraskom na zadku, ako keď sa stane z tohto človeka, že skončí v nejakej polepšovni, v reedukačnom centre alebo to skončí ako nejaký gambler alebo alkoholik, závislák a nakoniec v base. Vždycky je to lepšia cesta. Áno, je to krajná forma, ale skutočný otec je ten, ktorý aj potrestá svoje dieťa. Lebo tie deti v rámci výchovného systému nie sú stále len také, ktoré by robili všetko dobré. A rovnako aj učiteľ. Aby aj on mal tú kompetenciu, aby mohol to dieťa potrestať. No na Janku Vaľovú len toľko chcem tu reagovať. No viete, ja keď som tu, celé hodiny tu sedím v tejto sále a tu mám toľko podnetov, no tak mi to nedá nereagovať. Ja som pripravený, aj ten koncept, keď ste nedávali pozor, ja som ho mal pripravený ten koncept. Ale toľko tých podnetov. Ja som nereagoval cez faktické poznámky, tak som to zhrnul do jedného príspevku. Hádam je to lepšie, ako keby som 20-krát vystúpil cez faktické.
Bugár, Béla, podpredseda NR SR (2016-09-09):
Pán poslanec Matovič.
M. Gibalová, poslankyňa: (2010-02-02):
Pani ministerka, od 28. októbra 2008, keď kríza iba začínala, som po prvýkrát predložila do parlamentu návrh novely zákona o sociálnom poistení. Nasledovalo v priebehu roka 2009 ďalších 5 návrhov na zmenu podmienok financovania nezamestnaných. Ich jediným nedostatkom bolo, že ich predkladala opozícia. Po celý čas ste sľubovali, že nezamestnaných budete riešiť. Naposledy ste pred dvoma dňami, a to ma povzbudilo, k vystúpeniu dnešnému „bulíkovali“ cez portál aktualne.sk, že vraj budeme aj naďalej presadzovať zvoľnenie podmienok pre poberanie dávky v nezamestnanosti, bude ešte riadne zasadnutie parlamentu, máme k dispozícii aj skrátené legislatívne konanie, predpokladám, že v marci by mohla novela vstúpiť do účinnosti. Teraz je riadna februárová schôdza parlamentu a ja vás pani ministerka beriem za slovo. Preto, ak ste vy, pán poslanec Brocka, v úvode povedali, že návrh v skrátenom legislatívnom konaní nepodporíme, pretože nespĺňa podmienky pre skrátené legislatívne konanie, ja som presvedčená, že ak by tam bol tento vypustený článok III, pre ktorý by bolo hodno tento návrh zákona podporiť do skráteného legislatívneho konania, tak by sme ho určite podporili. A keďže pani ministerka nevystúpite v rozprave, predpokladám, ale ako vždy až v záverečnom slove, tak viem presne, hoci nemám čarovnú guľu, že poviete, že budete podporovať aktívne nástroje na trhu práce. Určite hovoríte slovo „určite“. A ja to úplne normálne hovorím, že toto odpoviete, to už poznáme. Možnože za tie aktívne nástroje na trhu práce považujete sociálne podniky. Ak, pani ministerka, zabezpečíte, že 50 % z týchto nezamestnaných bude mať prácu, že toľkým vytvoríte podmienky, vtedy poviem, v poriadku, aj keď je potrebné upraviť dávku v nezamestnanosti a systémovo ju riešiť. Ale vtedy by som povedala, dobre, nemáme dôvod ustavične pripomínať, že tento nástroj pomoci nezamestnaným, ktorí sú už v hmotnej núdzi, kričí po vás už vyše roka a vy si týchto ľudí nevšímate. Preto pri druhom čítaní tohto skráteného konania navrhnem isté zmeny, ktoré budú smerovať k úprave dávky v nezamestnanosti. Ďakujem.
Z. Kramplová, ministerka pôdohospodárstva SR: (2008-03-27):
Návrh zákona nebude mať dopad na štátny rozpočet, ani na rozpočty obcí a vyšších územných celkov, na zamestnanosť ani podnikateľské prostredie. Navrhovaný zákon bude mať kladný vplyv na životné prostredie z hľadiska ochrany vôd pred znečistením z poľnohospodárskych zdrojov. Vážený pán predseda, vážené panie poslankyne, páni poslanci, vzhľadom na potrebu ochrany poľnohospodárskej pôdy obraciam sa na vás so žiadosťou o posunutie tohto návrhu zákona do druhého čítania. Ďakujem.
J. Burian, poslanec: (2008-01-31):
Najprv budeme hlasovať o návrhu uznesenia, ktorý predložil pán poslanec Brocka.
Laššáková, Jana, podpredsedníčka NR SR (2013-12-03):
Ďakujem pekne, pán podpredseda, zaujmite miesto určené pre navrhovateľov. A prosím spravodajcu výboru pre financie a rozpočet, poslanca Milana Mojša, aby podal správu o výsledku prerokovania návrhu vo výbore. Nech sa páči, pán spravodajca, máte slovo.
Abrhan, Pavol, poslanec NR SR (2010-09-08):
Ďakujem pekne. Pán poslanec Maďarič, vy ste sa dožadovali vystúpení a vyjadrení vrcholných predstaviteľov KDH. Oni sa nevyjadrili preto, lebo niet sa k čomu vyjadriť. Vo vašom návrhu sú dôvody, ktoré vôbec nesúvisia s výkonom funkcie predsedu Národnej rady. Vy zdôvodňujete odvolanie predsedu Národnej rady tým, čo Richard Sulík konal a čo sa vám nepáči, že konal ako predseda strany. Z toho dôvodu nie je sa k čomu vyjadriť. Vo vašom odôvodnení nikde som nečítal o soche Svätopluka. Vy ste toto podanie rozšírili vo svojom vystúpení, iste ako exminister na to máte právo, ale chcel by som vás upozorniť, že aj tento dôvod je falošný. Predseda parlamentu k dnešnému dňu nerozhodol nijakým spôsobom o odstránení, premiestnení alebo posunutí sochy Svätopluka. Nijakým spôsobom. Dokonca na tlačovej konferencii na novinársku otázku, či po odporúčaní tejto komisie môže sa stať, že socha zostane na tom istom mieste, tak pán predseda povedal, že áno, aj takýto stav môže nastať. Takže ak nemáte dôvody, tak radšej takéto návrhy nepredkladajte. Ďakujem pekne. (Potlesk.)
P. Hrušovský, podpredseda NR SR: (2002-07-03):
(Hlasovanie.) 115 prítomných, 77 za, 36 sa zdržalo, 2 nehlasovali. Návrh sme schválili. Ďalší návrh, pán poslanec.
Laššáková, Jana, podpredsedníčka NR SR (2012-06-29):
Pán poslanec, reagujte na predrečníka, nech sa páči.
Jurinová, Erika, podpredsedníčka NR SR (2014-12-12):
Pán poslanec Halúz.
Bugár, Béla, podpredseda NR SR (2018-12-13):
Tak teraz, pán poslanec Bastrnák.
Turčanová, Andrea, poslankyňa NR SR (2023-12-14):
Ďakujem. Veľmi pekne vysvetlené, čo všetko v tomto zákone je zlé, čo tam chýba, čo, naopak, tam zase je navyše. Mňa najviac vyrušuje to, že jedným zákonom meníme kompetencie v mnohých iných inštitúciách a zákonoch, a bola som prekvapená aj tým, že predniesol spravodajca pozmeňovák, ktorým ako keby chcel odstrániť niečo, čo sa im tam dostalo, a zrazu im to tam nevyhovuje alebo prišli na to, že to tak byť nemôže, ale najviac mi vadí, že v tomto zákone teda okrem toho, čo už bolo o zdravotníctve, bolo rozprávané, ale nebolo povedané, že dávame bianco šek na počet štátnych tajomníkov na ministerstvách, že sa menia kompetencie úplne, že sa oslabuje MIRI a posilňuje úrad vlády a kompetenčne že sa degraduje pozícia hlavy štátu, pretože zrazu na návrhy ministrov si bude vláda vymenovávať predsedov ústredných orgánov štátnej správy, takže chceli sme to zakryť, že vytvoríme nové ministerstvo a trošku upraceme veci medzi ministerstvom dopravy a medzi novovzniknu... a školstva a novovzniknutým ministerstvom športu a cestovného ruchu, ale vyzerá to tak, že popritom sa tam pekne nasáčkovali ďalšie zmeny, ktoré majú oveľa vážnejší dopad na to, čo sa bude na Slovensku diať, ak toto prejde, od 1. januára 2024. Ďakujem.
Beblavý, Miroslav, poslanec NR SR (2017-02-10):
Ďakujem pekne, pán predsedajúci. Vážené kolegyne, vážení kolegovia, opäť toto je v rámci balíku zmien v školstve. Keďže tento zákon upravuje komplexne financovanie tzv. regionálneho školstva vrátane stredného školstva, v ktorom má dnes zriaďovateľské právomoci VÚC, je pri zrušení VÚC nevyhnutné upraviť aj finančné toky tak, aby tiekli ďalej k zriaďovateľom stredných škôl, ktoré po novom by boli teda primárne mestá a obce. Zase, naopak, treba povedať, že vzhľadom na to, že tieto toky sú už dnes upravené pre základné školy voči mestám a obciam, nevyžaduje to až takú zásadnú zmenu, ale, samozrejme, tá zmena musí byť legislatívne upravená. Ďakujem.
A. Belousovová, podpredsedníčka NR SR: (2008-09-16):
Nech sa páči, pán predseda, máte slovo.
Sopko, Miroslav, poslanec NR SR (2017-09-19):
Ďakujem za slovo, vážený pán predsedajúci. V rozprave vystúpilo 6 poslancov a nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Figeľ, Ján, podpredseda NR SR (2014-06-27):
Na vystúpenie pána poslanca sú štyri faktické poznámky. Nech sa páči, Alojz Hlina s prvou.
Klus, Martin, podpredseda NR SR (2019-10-24):
Ďakujem. Pán poslanec Suchánek.
Cigániková, Jana, poslankyňa NR SR (2018-06-13):
Ďakujem pekne. A len ďakujem za reakciu, len k tomu argumentu, ktorý počúvame často, lekár s tým musel rátať. No áno, len neviem, či lekár rátal s tým, že to bude, že bude ten výkon jeho povolania v takomto stave, že ich bude tak málo v takýchto podmienkach, to finančné ohodnotenie, myslím si, že s týmto teda nikto nerátal. A čo sa týka pozmeňovákov, ešte rýchlo, pán Blanár, aspoň na toto budem na vás, ja to nevytýkam pánovi Zelníkovi, oceňujem, že ich dostávame vopred, len vravím, jasne, že máte na to právo, ja len vravím v rámci toho, čo sa deje v zdravotníckej politike, bolo by veľmi dobré a prospešné, aby sa nám to podarilo jednoducho plánovať.
B. Bugár, podpredseda NR SR: (2003-12-03):
(Hlasovanie.) Prítomných 132 poslancov, za návrh 5, proti 48 poslancov, hlasovania sa zdržalo 79. Konštatujem, že tieto body sme neschválili. Nech a páči.
P. Hrušovský, predseda NR SR: (2005-05-24):
Bod 99 sme neschválili. Bod 106 spoločnej správy. Hlasujeme, páni poslanci. Gestorský výbor odporúča schváliť ho.
Žiga, Peter, podpredseda NR SR (2024-05-21):
Prezentujme sa a hlasujme. (Hlasovanie.) 131 prítomných, 40 za, 78 proti, 13 sa zdržalo. Návrh sme neschválili.
Laššáková, Jana, podpredsedníčka NR SR (2013-06-18):
Pani poslankyňa Vaľová, nech sa páči.
Dostál, Ondrej, poslanec NR SR (2019-05-10):
Pán poslanec Simon, k dobrému a kvalitnému zákonu sa žiadna hystéria nevytvára. No neviem, či to platí univerzálne, ale v zásade to, v zásade to asi platí a v tomto prípade by to platilo a ja môžem len za seba povedať, že ja som sa opakovane k tomu vyjadroval. Vyjadroval som sa úplne vecne, žiadnu hystériu som nevyvolával a sám som bol dokonca prekvapený tými búrlivými reakciami, ktoré sa objavili po tom, ako bol zákon definitívne, definitívne schválený. A áno, k dobrému a kvalitnému zákonu sa žiadna hystéria nevytvára a zrejme tá hystéria alebo tie reakcie, ktoré nazývajú predkladatelia hystériou, sú skutočným dôvodom, pre ktorý sa nielenže rokuje o tom zákone, to je v poriadku, že sa rokuje o tom zákone, ale že sa rokuje o zákone v skrátenom legislatívnom konaní. Nie to, že sú ohrozené základné ľudské práva, ale to, že tu máme o pár dní európske voľby a bude dobré z hľadiska MOST – HÍD, aby tento problém už bol vyriešený, zametený, zametený pod koberec a aby naňho všetci dovtedy zabudli. Takže vecne tento zákon podporujem podobne ako ty, nehlasoval som za skrátené legislatívne konanie, lebo podľa môjho názoru nie sú naplnené tie dôvody, ktoré predpokladá zákon o rokovacom poriadku. Tie dôvody boli podľa môjho názoru skôr politické, politické zo strany predkladateľov, ale teraz sa bavíme už o samotnom obsahu toho návrhu a ten obsah je podľa môjho názoru v poriadku, takže aj ja zahlasujem podobne ako ty – za.
P. Paška, predseda NR SR: (2008-12-02):
Faktické poznámky na vaše vystúpenie nie sú. Boli ste posledný prihlásený do rozpravy. Pán podpredseda vlády, pán minister, ukončili sme rozpravu. Chcem vás upozorniť, že v rozprave zazneli návrhy niektoré, na ktoré by som priam očakával vašu reakciu.
Danko, Andrej, predseda NR SR (2018-11-29):
Prosím, prezentujme sa a hlasujme. (Hlasovanie.) Prítomných 135 poslancov, za 23, proti 50, zdržalo sa 44, nehlasovali 18. Konštatujem, že sme uvedený návrh neschválili.
Laššáková, Jana, podpredsedníčka NR SR (2012-08-02):
Ďakujem pekne, pán poslanec. Konštatujem, že Národná rada nezvolila v tajnom hlasovaní členov Správnej rady Ústavu pamäti národa, tak ako to uviedol navrhovateľ. Teraz by som poprosila ešte predsedov poslaneckých klubov, aby prišli na stretnutie s predsedom Národnej rady, tak ako to bolo včera dohodnuté. A vyhlasujem obedňajšiu prestávku do 14.00 hod. a budeme pokračovať hodinou otázok a odpovedí. Ďakujem pekne. Prajem vám dobrú chuť. (Prerušenie rokovania o 11.59 hodine.) (Pokračovanie rokovania o 14.00 hodine.)
Verešová, Anna, poslankyňa NR SR (2019-03-28):
Ďakujem za možnosť reakcie. Pán poslanec Blanár, hovorili ste o našej organizácii Áno pre život, ktorá 20 rokov pomáha obetiam násilia na ženách. Som rada, že ste to spomenuli, lebo veľmi ma mrzelo, keď ste práve túto organizáciu spájali na rôznych bilbordoch a facebookových statusoch s neviem čím všetkým zlým, pretože práve vy ako župan ste mohli používať všetky tieto kvantitatívne čísla, že pomáhate obetiam násilia, pretože ste finančne, áno, prispievali na tento chod. Som rada, že ste teraz uznali, že naša nezisková organizácia pomáhala, a som rada a veľmi som bola nerada, keď ste ju chceli zneužiť a použiť vo vašich útokoch na županku súčasnú. Vy máte povinnosť. Ja nie som naivná, som v opozícii. Vy ste mali povinnosť, ako jednofarebná vláda ste mohli urobiť, čo ste len chceli. Za tie štyri roky, čo ste chceli, ste mohli urobiť. Prepáčte, ale ja som ako opozičná poslankyňa nie naivná, a keby mi nešlo o vec, ako to povedala kolegyňa, tak by som tu predkladala každý mesiac niečo len preto, aby som sa ukázala. Ale vy máte hlasy a vy máte väčšinu a vy ste povinní. Toto ostatné je často, naozaj môže byť to, že prinesieme tému, ale vieme, že nebude môcť byť schválená. Pán poslanec Soboňa, myslím si, že obzvlášť zraniteľné skupiny musíme viacej chrániť a vyžadujú si aj naozaj nejaké dokumenty. Ja vám neberiem právo, že ste to predniesli, ale vidím, že som vás aspoň nejakým spôsobom donútila vyprecizovať vaše uznesenie. Práve mám pred sebou ten pozmeňujúci návrh, pretože to bolo veľmi vágne, bez akejkoľvek opory. Odôvodnenie bolo slabé. A práve preto prinieslo aj na výbor diskusiu, že ste nepresvedčili členov výboru, a myslím si, že by ste nepresvedčili ani nikoho tu v sále.
Jurzyca, Eugen, poslanec NR SR (2019-06-24):
Ďakujem pekne. Dobre si, Ondro Dostál, povedal, že veľká reforma je potrebná, upozorňujem, že desať rokov pri moci nie je opozícia, že z tejto reformy sa neurobilo nič a mohlo sa a malo sa. Napríklad aj preto, že štúdia OECD Governments at a Glance z 2014. hovorí, že financovanie miest a obcí máme urobené najhorším spôsobom v OECD a najviac to podsekáva náš rast HDP. Máme, zvýraznil by som to, že máme nízku autonómiu obcí a miest. Nevyberajú si vlastné peniaze a tu treba posilniť, inak to ostane tak, ako to je teraz, to znamená, že starostovi a primátorovi sa viac oplatí pozvať premiéra, než investora do svojej obce, lebo odtiaľ dostáva peniaze, nie od investorov a podnikateľov, ktorí sú na území obce, a to nie je dobré. A potom by som chcel ešte druhú časť poznámky venovať tomu, že kto je dobrý a kto je zlý. Áno, teraz obce a mestá hovoria, že oni budú tie zlé a centrum bude to dobré, ale treba to vidieť podľa mňa v kontexte, dnes je to tak, že centrum je to zlé, vyberá peniaze a obce a mestá ich potom dávajú niekomu ďalšiemu, čiže týmto sa to len trocha vyrovná, pretože tá debata o tom, že dane sú prepojené na financovanie verejných statkov, tá by mala byť aj na úrovni obcí a miest, aby bola blízko občanovi, aby to ten občan rozumel tomu, že čo z čoho sa financuje, a ako na tom treba šetriť, a všetky tie ďalšie veci, ktoré je potrebné rozumieť. Myslím, že tak bude spoločnosť lepšie usporiadaná. Ďakujem.
Hort, Milan, podpredseda NR SR (2011-05-19):
Ďakujem pekne, pán minister. Ďalšou otázkou je otázka od pána podpredsedu parlamentu Pavla Hrušovského, ale vzhľadom na skutočnosť, že ho v sále nevidím, tak sa nebude na jeho otázku, ktorá mala byť adresovaná pánovi podpredsedovi vlády a ministrovi dopravy, odpovedať. Ideme na ďalšiu otázku, ktorou je otázka č. 5. Položil ju pán Ľubomír Petrák. Je adresovaná podpredsedovi vlády a ministrovi financií Slovenskej republiky Ivanovi Miklošovi a znie: „Vážený pán minister, považujete za správne radikálne zvýšenie daní z nehnuteľností pri súčasnej príjmovej úrovni väčšiny obyvateľov?“ Pán poslanec, mám pocit, že tá istá otázka bola položená aj premiérke. Chcete, aby sme na ňu opakovane odpovedali tu prítomným zastupujúcim ministrom?
Vašečka, Richard, poslanec NR SR (2024-01-24):
Ďakujem pekne. Ďakujem pánu poslancovi Hlinovi za vystúpenie. Ja by som len reagoval na to, čo hovoril v úvode. Spomenul tam ten nápad Andreja Danka so slovenským parlamentom. Naozaj podľa mňa v parlamente netreba strácať čas a treba rokovať o vážnych veciach. Ale veď mi toto nerobíme preto, že chceme niekomu niečo prekaziť, alebo práve na tom, aby sa pracovala na... niečo dobré prekaziť, aby sa pracovala na tom, čo bude stáť za to, ako to pán poslanec povedal vo svojom vystúpení, k tomu radi prispejeme, aj keď sme v opozícii. Ale toto je niečo, čo je absolútny nonsens. Preto tu rozprávame, preto chceme, aby to neprešlo, aby sa oddialilo. Ale to platí od 15. januára, našťastie už máme po tomto termíne, takže má to zmysel, má to význam a zároveň to vidia, vidia to ľudia na Slovensku, vidia to v Európe, takže napriek tomu, že nemáme väčšinu, nemôžme prehlasovaním niečo zastaviť, alebo, naopak, niečo prijať, tak môžme niečo vykonať. A myslím, že aj my môžme byť hrdí na to, že tu pracujeme na tejto veci, že to nie je nejaká zlomyseľnosť, nejaké kazisvetstvo, ale niečo, čo má, čo má zmysel. A ak vy chcete tiež, aby sme spolupracovali na niečom, čo má zmysel, tak stiahnite tento návrh a môžme sa baviť o iných návrhoch zákonov, ktoré budú dobré, a spokojne zahlasujem aj za také, ktoré, ktoré predložíte vy, ak budú pozitívne, ak to bude o... o zdravotníctve, o školstve, o diaľniciach. Ale nie tak, že jednoducho chcete zosekať absolútne možnosti opozície, aby sme nemohli hovoriť, zavrieť nám ústa, vytlačiť nás niekde do... do noci, kde jednoducho naozaj tá možnosť tej rozpravy je minimálna. Takže ďakujem za vystúpenie. A poprosím, tí, ktorí ste počúvali, tak sa nad tým zamyslite. (Potlesk.)
Senko, Ján, poslanec NR SR (2010-12-09):
Pán predseda, teraz navrhujem hlasovať o skrátení lehoty, vzhľadom na to, že predložené návrhy boli predložené dnes.
Žiga, Peter, podpredseda NR SR (2024-06-11):
Prezentujme sa a hlasujme. (Hlasovanie.) 139 prítomných, 87 za, 1 proti, 51 sa zdržalo. Konštatujem, že sme schválili vládny návrh novely zákona o pobyte cudzincov. Prosím teraz spoločného spravodajcu z výboru pre hospodárske záležitosti poslanca Justína Sedláka, aby uvádzal hlasovanie v druhom čítaní o vládnom návrhu zákona, ktorým sa dopĺňa zákon č. 435/2000 Z. z. o námornej plavbe, tlač 215, bod 11 schváleného programu. Nech sa páči, pán spravodajca, uveďte hlasovanie. (Hlasovanie o vládnom návrhu zákona, ktorým sa dopĺňa zákon č. 435/2000 Z. z. o námornej plavbe v znení neskorších predpisov , tlač 215.)
Zimenová, Zuzana, poslankyňa NR SR (2017-04-07):
Ja sa chcem pridať k poďakovaniu, tak ako povedal kolega Vašečka, aj Lucii Nicholsonovej, Anke Verešovej, že to tak pekne zhrnuli. Chcem sa poďakovať všetkým kolegom, ktorí tu celú noc naozaj vecne diskutovali, veľká škoda, kolegovia z koalície, ktorí teraz prichádzate a už máte zase len jedovaté sliny na jazyku bez argumentov, že ste to nepočuli, a odporúčam, aby ste si to pozreli zo záznamu, pretože tie argumenty tu zazneli. Ja ďakujem ešte raz všetkým, ktorí vytrvali, a dúfam, že to bude mať nejaký výsledok.
R. Kaliňák, podpredseda vlády a minister vnútra SR: (2008-05-22):
Vážené dámy poslankyne, páni poslanci, vážení členovia vlády, všimol som si, že je prítomný skoro celý klub SDKÚ, tak ako som ich videl podpísaných na prezenčnej listine. (Smiech v sále.) Vy už máte stranu, pán poslanec? Ja som hovoril len o SDKÚ, lebo som si všimol, že majú plnú prezenčku, no veď to je jedno. Vážená pani predsedajúca, dovoľte mi, aby som z poverenia predsedu vlády v znení § 130 ods. 7 a § 131 ods. 7 rokovacieho poriadku Národnej rady Slovenskej republiky ospravedlnil z dnešnej hodiny otázok a interpelácií neprítomných členov vlády a oznámil ministrov poverených ich zastupovaním. Ako už bolo uvedené, pán predseda vlády Robert Fico je na zahraničnej pracovnej ceste. Jeho zastupovaním som poverený ja. Podpredseda vlády pre vedomostnú spoločnosť, európske záležitosti, ľudské práva a národnosti, pán Dušan Čaplovič je tiež na pracovnej ceste, zastúpim ho ja. Minister obrany Jaroslav Baška je na zahraničnej pracovnej ceste v Taliansku, zastúpim ho ja. Minister hospodárstva Ľubomír Jahnátek je na zahraničnej pracovnej ceste a zastúpi ho pán minister dopravy, pôšt a telekomunikácií Ľubomír Vážny. Minister zahraničných vecí Ján Kubiš je na zahraničnej pracovnej ceste. Bude zastupovaný ministrom financií, pánom Jánom Počiatkom. Ministerka je už tu. Mám ju uvedenú, že nie je. Rovnako je neprítomný aj pán minister výstavby a regionálneho rozvoja, pán Marian Janušek, ktorého zastúpi minister životného prostredia, pán Jaroslav Izák. Ďakujem pekne.
Mikloš, Ivan, podpredseda vlády a minister financií SR (2010-12-10):
Ďakujem pekne. Vážený pán podpredseda, vážené panie poslankyne, páni poslanci, návrh záverečného účtu verejnej správy za rok 2009 už Národná rada Slovenskej republiky prerokovávala dňa 9. septembra tohto roku. Prijala uznesenie č. 62, v ktorom schválila len tú časť záverečného účtu, ktorá hodnotila plnenie štátneho rozpočtu. Zároveň v tomto uznesení uložila vláde Slovenskej republiky predložiť aktualizovaný záverečný účet verejnej správy za rok 2009 podľa finálnych údajov vykázaných v metodike ESA 95. Predloženým materiálom vláda Slovenskej republiky plní toto uznesenie. Týmto materiálom sa prezentujú aktualizované údaje o schodku a dlhu verejnej správy za rok 2009 nadväzne na údaje, ktoré boli koncom septembra predložené EUROSTAT-u a v priebehu októbra EUROSTAT-om aj potvrdené. Schodok verejnej správy dosiahol 5 mld. eur. V porovnaní s pôvodnými údajmi sa aktualizovaný schodok verejnej správy zvýšil zo 6,8 % HDP na 7,9 % HDP. Rozdiel predstavuje spresnenie časového rozlíšenia príjmov z daní a odvodov a hodnotu preklasifikovaných kapitálových injekcií, v tom čase pôžičiek, ktoré boli poskytnuté Cargu, Železniciam Slovenskej republiky a vybraným nemocniciam v roku 2009. Hodnota dlhu verejnej správy dosiahla 22,3 mld. eur, čo v porovnaní so stavom ku koncu roka 2008 predstavuje zvýšenie o 3,7 mld. eur. V porovnaní s pôvodnými údajmi za rok 2009 sa aktualizovaný pomer dlhu verejnej správy k HDP znížil z 35,7 % na 35,4 %. Bolo to spôsobené odstránením záruky Fondu národného majetku, ktorej očakávaná rizikovosť sa reálne nepotvrdila. Aktualizácia výšky schodku na aktualizovaný dlh nemala vplyv, pretože poskytnuté pôžičky boli financované vlastnými prostriedkami z účtov štátnych finančných aktív. Ďakujem pekne.
Laššáková, Jana, podpredsedníčka NR SR (2012-09-12):
Ďakujem, pán minister, zaujmite miesto určené pre navrhovateľov. A dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Ottovi Briximu.
Bugár, Béla, podpredseda NR SR (2010-12-16):
Pán poslanec Blanár.
P. Paška, predseda NR SR: (2009-04-15):
(Hlasovanie.) 141 prítomných, 137 za, 4 nehlasovali. Návrh sme pridelili výborom a schválili lehotu na prerokovanie. Pán poslanec Kotian uvedie v prvom čítaní hlasovanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 82/1994 Z. z. o štátnych hmotných rezervách. Je to tlač 1025.
Hlina, Alojz, poslanec NR SR (2014-06-27):
Ďakujem pekne. No, chvalabohu, už to končí, ešte vytrpíme záverečné slová predkladateľa a dúfam, že nie spravodajcu, a už to budeme mať ako-tak za sebou. Lebo fakt tu niektorí z nás odkrývajú na svojej duši a... Ja som sa, keď sme tu minule o tom hovorili, pána Osuského pýtal, nech mi povie jedinú jednu, jedinú jednu krajinu v Európe, ktorá si zo štátneho jazyka urobí nárečie zákonom, nech mi to povie. Začal tu niečo rozprávať o Kanade, hej, a naozaj, jak ste to medzitým doštudovali, tak mi prípadne povedzte jedinú jednu. A, kolegovia naši, prosím vás, pán Érsek, vy sám dobre viete, ja to viem, že ak by niekto predložil v maďarskom parlamente návrh zákona, ktorý by z maďarčiny robil nárečie, tak by to ani nestihol dohovoriť. Však to dobre viete aj vy, prosím vás. Poznajúc toto, to ešte má celkom kultúru, ešte je to ako-tak v norme okrem toho excesu pána Jarjabka. Naozaj, už to skončime, ukončime, je piatok, proste štát sa vyznačuje určitými parametrami, proste sú tam určité parametre, tie treba, takto proste je. No. Už to dokončime. Ďakujem.
Jurinová, Erika, podpredsedníčka NR SR (2014-03-19):
Ďakujem, pán minister. Dávam slovo spoločnej spravodajkyni z výboru pre hospodárske záležitosti poslankyni Lei Grečkovej, aby informovala Národnú radu o výsledku rokovania výborov a aby odôvodnila návrh a stanovisko gestorského výboru. Nech sa páči.
Blaha, Ľuboš, podpredseda NR SR (2024-01-19):
Pán poslanec Branislav Gröhling, nech sa páči.
K. Tóthová, poslankyňa: (2009-02-04):
Nechcem strácať čas vo faktickej, ale, pán poslanec, chcem vám povedať jedno. Ja som nehovorila, že novela je totožná s tým, čo sme pôvodne predložili. Ale predložený návrh je skoro totožný, až na to, čo som povedala, so schválením zmien v parlamente čiže už na základe zmien, ktoré sa urobili v parlamente. To je po prvé. Pán poslanec, keď hovoríte o priestupku, že je to pokryté tým u rodiča, musím vám ako právnik povedať, že to je veľký omyl, pretože priestupok je zavinené konanie a môžete priestupkom postihnúť len toho, kto to zavinil a niečo spravil. A tu rodiča postihujeme nie preto, že on niečo spravil, ale preto, že jeho maloleté dieťa pilo alkohol a to porušilo zákaz, lebo je zákaz pitia maloletými a mladistvými, ale maloletého nemôžeme stíhať, pretože maloletý je do veku 15 rokov a priestupkom môžeme stíhať alebo inak len vo veku od 15 rokov. Čiže toto pokryté priestupkom jednoznačne nemôže byť. Ďalej hovoríte, že sa to obec nemá ako dozvedieť. Nuž ako že sa to nemá ako dozvedieť? Veď dáme oznamovaciu povinnosť učiteľom, lekárom, obecnej polícii, štátnej polícii, Železničnej polícii. Títo všetci to budú adresovať na obec. Ona sa toľko dozvie, že bude až veľmi, veľmi veľa vedomostí mať o týchto prípadoch. A prečo máme vstupovať do školských zákonov? Aby sme dali povinnosť, veď oznamovacia povinnosť, to už jednoznačne má právny podklad, má právny podklad pre to, aby to oznámili. Čiže toto je absolútne doriešené pán doktor. Prečo by sme mali do tých zákonov vstúpiť. Ale vy nie ste právnik, takže zrejme ja to hodnotím ako snahu komplexného podchytenia, lenže vám oznamujem, že to komplexne podchytené je. A pokiaľ... Áno, už nemám čas, áno, ďakujem.
Horváth, Zoltán, poslanec NR SR (2011-05-19):
Ďakujem pekne. Vážený pán predsedajúci, vážený pán minister, vážené panie poslankyne, páni poslanci, no čo už k tomu dodať. Po včerajšej rozprave, kde vystúpilo 9 poslancov, boli ponúknuté rôzne pohľady, aj polopravdivé, tak ako to pomenoval pán minister. Ja to hodnotiť, samozrejme, nechcem, ale po záverečnom slove pána ministra ja sa len chcem poďakovať pánovi ministrovi, že v rozsahu jednej hodiny podal presné informácie, presné školenie. A som o tom presvedčený, že doteraz sme to my, koaliční poslanci, chápali a odteraz to pochopili aj opoziční. Ďakujem pekne. (Potlesk.)
Žitňanská, Jana, poslankyňa NR SR (2021-04-30):
Ďakujem veľmi pekne. Ako už tu odznelo asi viackrát dnes, tak toto programové vyhlásenie, ktoré máme pred sebou, sa líši oproti tomu, ktoré sme schvaľovali pred rokom, tým, že sme vyčiarkli splnené úlohy. A ja som naozaj hrdá na to, že z kapitoly spravodlivosti sme vyčiarkli najviac, pretože najviac bolo urobené. Samozrejme, je to možno dané aj tým, že iné rezorty boli viacej zaťažené koronakrízou, ale je to podľa mňa aj dôkaz toho, keď niekto príde pripravený na ministerstvo a má nejakú víziu. Ja som rada, že túto víziu sa darí pani ministerke, ale teda, samozrejme, aj strane ZA ĽUDÍ a poslaneckému klubu napĺňať, pretože niektoré z tých návrhov išli aj ako poslanecké návrhy, konkrétne Juraj Šeliga dával, čiže naozaj tá vďaka patrí celému tomuto tímu, ktorý na tom pracoval. A hoci oblasť justície a spravodlivosti nie je mojou doménou, hoci podľa mena by to tak mohlo aj vyzerať, že sa tomu venujem, tak ja sa obzvlášť teším na jednu časť, aj pani ministerka o tom hovorila, a to je ochrana zraniteľných osôb, opatrovnícke právo, pretože aj keď sme preberali správu od pani komisárky Zuzany Stavrovskej, tak tam bolo niekoľko opatrení, ktoré ona dávala do pozornosti, aby práve sa zosúladilo alebo boli lepšie naplnené práva ľudí so zdravotným postihnutím. Takže naozaj sa teším, že rovnako efektívne ako doteraz bude ministerstvo pracovať aj naďalej a že budeme na tejto téme spolupracovať. Ďakujem.
Danko, Andrej, podpredseda NR SR (2023-12-18):
Pani poslankyňa Kolíková.
Sulík, Richard, predseda NR SR (2011-03-30):
Pán poslanec Faič.
Mizík, Stanislav, poslanec NR SR (2021-10-19):
Ďakujem za slovo. Marian, zdôvodnil si možné možnosti a aj tie možné vyhlášky, ktoré môžu byť dané nejakým Mikasom pár dní pred voľbami. Tie úplne ohnú právo. Či nemáme jasný príklad z minuloročného októbra? Vtedy pár dní pred dávno ohlasovaným protestom poohýbali páni z tejto vlády právo tak, že nervák Caligula bledne ešte teraz od závisti v pekle. Ďakujem.
Sulík, Richard, predseda NR SR (2010-08-10):
Ďakujem. Predtým, ako dám hlasovať... Aha, máte kartu, okej. Takže, prosím, prezentujte sa a hlasujte. (Hlasovanie.) Prítomných 142 poslancov, hlasovalo 78 za, 63 proti, nikto sa nezdržal, 1 nehlasoval. Konštatujem, že Národná rada na návrh vlády vyslovila súhlas s prerokovaním tohto vládneho návrhu zákona v skrátenom legislatívnom konaní. Na základe súhlasu Národnej rady so skráteným legislatívnym konaním pristúpime k prvému čítaniu zákona o vládnom návrhu, prepáčte, pristúpime k prvému čítaniu vládneho návrhu zákona, ktorým sa mení a dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov . Vládny návrh zákona je uverejnený ako tlač 38. Návrh na jeho pridelenie na prerokovanie je v rozhodnutí č. 18. Pani ministerka Žitňanská, prosím, uveďte tento návrh zákona.
Richter, Ján, poslanec NR SR (2024-04-18):
Pripomínam členom sociálneho výboru, 13.30 h dnes na obvyklom mieste. Ďakujem.
T. Cabaj, podpredseda NR SR: (2009-06-17):
Dávam slovo spravodajkyni, ktorú určil gestorský výbor, výbor pre pôdohospodárstvo, životné prostredie a ochranu prírody, pani Magde Košútovej.
Paška, Pavol, predseda NR SR (2014-11-10):
Pán poslanec, evidentne nie sme uznášaniaschopní, ale poprosím vás, rešpektujme si svoje mandáty. Dobre? A máte, pán poslanec... (Reakcia z pléna.) Viete, vaše urážky niektoré sú ďaleko možno za hranicou ako nejaký náznak. Poprosím, pán poslanec Hlina, faktická poznámka. Pán poslanec Novotný, vy až potom, ak máte procedurálny návrh.
Jurinová, Erika, podpredsedníčka NR SR (2014-07-08):
Pán poslanec Zsolt Simon.
Kollár, Boris, predseda NR SR (2021-09-21):
Pán kolega Taraba, pri faktických. Ďalej s faktickou poznámkou vystúpi pani poslankyňa Kozelová, nech sa páči, pani poslankyňa, máte slovo.
Paška, Pavol, predseda NR SR (2014-03-26):
Pán poslanec Kuffa.
Pčolinský, Peter, podpredseda NR SR (2023-06-21):
Ďakujem pekne. Teraz dávam slovo spravodajcovi, spoločnému spravodajcovi z výboru pre financie a rozpočet poslancovi Ladislavovi Kamenickému.
Viskupič, Jozef, poslanec NR SR (2013-10-22):
Ďakujem, pán predseda. Pani poslankyňa Žitňanská, ja tiež chcem veriť tak, ako hovoríte, že tu je nejaká základná vôľa a základné prednastavenie na to, aby sme veci, ktoré podľa mňa politicky nepomáhajú a politicky neubližujú, ale pomáhajú niektorým znevýhodneným alebo všetkým skupinám obyvateľstva, aby minimálne tú deklarovanú vôľu zo strany ministerstva sme pretavili aj do reálnych krokov. Ja sa však v tomto duchu obávam, že tá deklarovaná vôľa niekedy presahuje ako keby možnosti toho, čo sa naozaj dá urobiť. Ja skutočne nerozumiem, prečo samotný pán minister si, si hovorí o tom, že som, som nebol účastný rokovania, pripomienkované, pripomienkoval, že som poslal niečo neskôr, keď samotné Ministerstvo spravodlivosti Slovenskej republiky, ktoré spravuje portál právnych predpisov, poslalo ospravedlnenie, že prišlo pre technické problémy k zlému zaevidovaniu a že som vyhovel času aj všetkým podmienkam, ktoré z hľadiska toho, ako je, ako je nastavený proces pripomienkovania, som splnil všetko do bodky. Mám tu vyjadrenie, že prišlo k nejakému technickému omylu, ktorý ja skutočne neviem ovplyvniť, a skôr teda kolega z vlády pána ministra by sa k tomuto mohol vyjadriť, nie ja, ale napriek tomu teda ďakujem, že tá pripomienka iniciovala nejaké rokovanie na ministerstve kultúry, ale ja neviem ovplyvniť fungovanie a zlé zaraďovanie do zlých kolónok a technické problémy Portálu právnych predpisov. Ďakujem.
Lackovič, Marek, poslanec NR SR (2024-01-16):
Ďakujem pekne. Doplním kolegu Dostála ešte o dva citáty, ktoré nestihol dopovedať v rámci tejto celej procedúry. Prvým je: „Šport má dostatok regulačných nástrojov na to, aby nebolo potrebné vytvárať samostatné ministerstvo. Vhodnejšie je posilniť pozíciu pre štátneho tajomníka pre šport cez kompetenčný zákon a zabezpečiť jeho pravidelnú účasť na zasadnutí vlády Slovenskej republiky, taktiež je potrebné personálne posilniť sekciu športu na Ministerstve školstva, vedy, výskumu a športu Slovenskej republiky a vytvoriť efektívny analytický útvar.“ Toto povedal SMER – SD na konferencii 21. septembra 2023. Podobne sa vyjadril aj HLAS. Citujem: „Je potrebný ústredný orgán štátnej správy pod gesciou premiéra,“ prepytujem, „ktorým by bola Národná agentúra pre šport, nakoľko šport potrebuje samostatné riadenie.“ Takže aj strana SMER – SSD, aj strana HLAS – SD len deväť dní pred tohtoročnými parlamentnými voľbami na konferencii Šport a spoločnosť, ktorej sa zúčastnili vrcholní predstavitelia športového hnutia vrátane zástupcov jednotlivých športových zväzov a asociácií, jasne povedali, že nemajú záujem o nové ministerstvo. Takže stále nerozumiem a stále netuším, o čom sa tu vôbec dnes ideme baviť, čo tu vlastne dnes vôbec chceme hlasovať, schvaľovať a podobne. Opakujem. Ani SMER – SSD, ani HLAS – SD nemajú záujem o nové ministerstvo športu, čo jasne a preukázateľne povedali 21. septembra 2023 na veľkej konferencii Šport a spoločnosť. Ďakujem pekne.
Grendel, Gábor, podpredseda NR SR (2020-07-15):
Pán poslanec Zajačik, máte procedurálny návrh?
Pellegrini, Peter, podpredseda NR SR (2020-06-09):
Pán poslanec Beluský.
Baránik, Alojz, poslanec NR SR (2017-05-12):
Ďakujem pekne. Ďakujem za podporu a chcel by som ešte rozvinúť tú myšlienku v tom, že viem o tom, že v súvislosti s tým, že sa do istej miery skomplikuje spôsob hlasovania pri hlasovaní vlastníkov bytov v bytových domoch, že sa napríklad v Čechách rozvinula veľmi dobrá prax o tom, že rôzne firmy poskytujú komplexné alebo aj menej komplexné služby, pokiaľ ide o spravovanie bytových domov. Čiže spočítavanie hlasov, čo je nejaká komplikácia, ktorá je v podstate vždycky prítomná pri demokracii, akákoľvek už táto je, pretože keď sa má vyjadriť názor nejak demokraticky, tak to je vždy zložitejšie, ako keď sa o názor nezaujímame. Tak vždycky sa, verím teda, že sa nájdu rôzne podniky, ktoré budú vedieť vlastníkom a správcom bytov v bytových domoch s týmto problémom pomôcť a bude to na prospech všetkých. Ďakujem.
P. Paška, predseda NR SR: (2007-06-29):
Konštatujem, že sme navrhované uznesenie schválili. Ďakujem pekne. Pán poslanec Michal Lukša bude uvádzať hlasovanie o správe o menovom vývoji v Slovenskej republike za rok 2006 . Je to tlač 324.
Glváč, Martin, podpredseda NR SR (2019-02-05):
Ďakujem. S reakciou nikto. Nech sa páči, pán poslanec Drobný, ďalší v rozprave.
Nicholsonová, Lucia, poslankyňa NR SR (2012-10-30):
Martin, ďakujme ti veľmi pekne za tvoj prejav. Je mi strašne ľúto, že to nepadlo na úrodnú pôdu. Ja tu z mnohých cítim taký odpor, až strach, a ak by som mala vychádzať z takej jednej premisy, ktorú som zopárkrát počula, tak by som povedala, že táto sála je plná latentných homosexuálov. (Potlesk.) A ja by som ten zápas o rovnaké práva homosexuálnych párov prirovnala k zrušeniu otroctva alebo k volebnému právu pre ženy. Vieme, že otroctvo bolo zrušené v 19. storočí, ale segregačná politika sa objavovala ešte v druhej polovici 20. storočia. Pri ženách volebné právo pred sto rokmi bolo len na Novom Zélande. Také krajiny ako Lichtenštajnsko, Švajčiarsko, to boli až 70. roky 20. storočia, kedy si to osvojili. A ja sa chcem opýtať: ohrozilo sa tým nejako postavenie mužov? No určite nie. Ale ja sa s vami stavím, že v tejto sále by som našla zopár pánov, ktorí to do dnešného dňa ľutujú a nevedia sa s tým vnútorne vysporiadať, že ženy volia. A ja by som vás chcela vyzvať, aby ste podporili náš návrh zákona, a potom vám sľubujem, že máte sto rokov, minimálne sto rokov na to, aby ste sa úplne nerušene s tým vnútorne vysporiadali. Ďakujem.
Hrušovský, Pavol, podpredseda NR SR (2011-02-01):
Pomalšie, pani poslankyňa.
Huba, Mikuláš, poslanec NR SR (2015-09-29):
Ďakujem pekne za slovo. Vážené kolegyne, vážení kolegovia, dovoľujem si vám pripomenúť, že dnes cez obednú prestávku sa v zasadačke výboru pre pôdohospodárstvo a životné prostredie uskutoční odborné podujatie na tému Slovensko a zmena klímy. Naozaj, tí, čo tam budú prednášať sú veľmi kvalitní odborníci, mladí klimatológovia, takže myslím, že by vás to mohlo zaujímať. Ďakujem, teším sa na vašu účasť.
Sulík, Richard, predseda NR SR (2011-09-14):
Ďakujem. Posledný rečník v rozprave je pán poslanec Jarjabek, nech sa páči.
Pellegrini, Peter, podpredseda NR SR (2020-09-22):
Pán poslanec Kuffa.